Gradsko vijeće Grada Delnica na temelju članka 17. stavka 1. Zakona o sustavu civilne zaštite (NN 82/15, 118/18, 31/20, 20/21, 114/22), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) i članka 40. Statuta Grada Delnica (SN GD 02/21), na prijedlog gradonačelnice Grada Delnica na današnjoj sjednici donosi

**ANALIZU**

**SUSTAVA CIVILNE ZAŠTITE NA PODRUČJUGRADA DELNICA U 2023. GODINI**

1. UVOD

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko - tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Jedinice lokalne i područne (regionalne) samouprave dužne su jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite.

Mjere i aktivnosti u sustavu civilne zaštite Grada Delnica provode sljedeće operativne snage:

a) stožer civilne zaštite,

b) operativne snage vatrogastva,

c) operativne snage Hrvatskog Crvenog križa,

d) operativne snage Hrvatske gorske službe spašavanja,

e) postrojba i povjerenici civilne zaštite,

f) koordinatori na lokaciji,

g) pravne osobe u sustavu civilne zaštite.

Člankom 17. Zakona o sustavu civilne zaštite definirano je da predstavničko tijelo jedinice lokalne i područne (regionalne) samouprave u postupku donošenja proračuna razmatra i usvaja Godišnju analizu stanja i Godišnji plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Slijedom navedenoga izvršena je analiza stanja sustava civilne zaštite na području Grada Delnica za 2023. godinu.

1. STANJE SUSTAVA CIVILNE ZAŠTITE NA PODRUČJU GRADA DELNICA-

OPERATIVNE SNAGE

Sukladno važećim zakonodavnim okvirima doneseni su sljedeći dokumenti:

1. Plan djelovanja na području prirodnih nepogoda za 2024. godinu
2. Godišnji plan razvoja sustava civilne zaštite na području Grada Delnica
3. Smjernice za organizaciju i razvoj sustava civilne zaštite na području Grada Delnica za vremensko razdoblje 2023.-2027. godine
4. Odluka o imenovanju povjerenika i zamjenika povjerenika civilne zaštite na području Grada Delnica

Sukladno Planu vježbi civilne zaštite za 2023. godinu održane su dvije vježbe.

Postrojba civilne zaštite opće namjene Grada Delnica na papiru ukupno broji 27 članova, a u stvarnosti se zapravo može računati na dvoje.

Kao važno, potrebno je istaknuti sljedeće: Gradonačelnica je dana 27. siječnja 2023. godine uputila dopis DVD-ima Delnice i Brod na Kupi te Lovačkom savezu PGŽ a vezano uz aktivnosti postrojbe civilne zaštite Grada Delnica te popunjavanje iste dobrovoljnim članstvom. Slijedi sastanak sa navedenim sudionicima kako bi se postrojba popunila sa minimalno deset članova.

1. STOŽER CIVILNE ZAŠTITE

Odlukom gradonačelnice članovi Stožera civilne zaštite Grada Delnica su:

1. Katarina Mihelčić, gradonačelnica Grada Delnica, načelnica Stožera

2. Bruno Stipaničić, HGSS , zamjenik načelnice Stožera

3. Branko Glad, načelnik PP Delnice, član

4. Nikolina Ćuić Muhvić, službenica u Gradskoj upravi Grada Delnica, član

5. Damir Rajčić, ing. radiologije, zaposlenik Doma zdravlja PGŽ, Ispostava Delnice, član

6. Dražen Rački, zapovjednik JVP Delnice, član

7. Lenjinka Juričić-Mamilović, Ravnateljstvo civilne zaštite Rijeka, član

8. Irena Mihelčić, liječnica hitne medicinske pomoći, član

9. Johan Klarić, Komunalac Delnice d.o.o., član

10. Đulio Jusufi, član

11. Snježana Krizmanić, ravnateljica HDCK-Gradsko društvo Crvenog križa Delnice, član

12. Silvana Cindrić, Centar za socijalnu skrb Rijeka, Ispostava Delnice, član.

Stožer civilne zaštite osniva se za upravljanje i usklađivanje aktivnosti operativnih snaga i ukupnih ljudskih i materijalnih resursa u slučaju neposredne prijetnje, katastrofe i velike nesreće s ciljem sprječavanja, ublažavanja i otklanjanja posljedica katastrofa i velikih nesreća.

Imenovani Koordinator na terenu je Dražen Rački, zapovjednik JVP Delnice.

1. VATROGASTVO

Važno je istaknuti da su vatrogasne postrojbe efikasno obavile sve zadaće u tekućoj godini, što je rezultiralo uspješnim stanjem protupožarne zaštite.

JVP Grada Delnica imala je u tekućoj godini 124 intervencije, od toga 37 gašenja požara. U tim intervencijama sudjelovali su dijelom i operativni članovi DVD-a Delnice te po pozivu i DVD Brod na Kupi.

1. PRIRODNE NEPOGODE

Protekle godine, u dva navrata, područje Grada Delnica pogodilo je bujično nevrijeme koje je najveću štetu uzrokovalo na području Broda na Kupi te ostalim mjestima uz rijeku Kupu. Na terenu su pomoć pružile sve operativne snage, svaka iz svog djelokruga. U konačnici, od strane Primorsko-goranske županije, proglašena je prirodna nepogoda nakon čega su stručne službe Grada Delnica pristupile popisivanju štete na imovini na cijelom području Grada.

1. PRORAČUNSKA SREDSTVA

|  |  |  |
| --- | --- | --- |
|  | 2023. (ostvarenje) | 2024. (plan) |
| Program 1802 PROGRAM ZAŠTITE I SPAŠAVANJA | 6.995,02 eura | 17.650,00 eura |

1. ZAKLJUČAK

Kod redovnih situacija-manjih nesreća sustav civilne zaštite udovoljava potrebama Grada Delnica. Sve redovne snage ustrojene su na način da pružaju kvalitetnu pravovremenu pomoć građanima Grada Delnica.

Također, vatrogasne snage zadovoljavaju sve kriterije koji su propisani zakonom i podzakonskim propisima te je njihova organiziranost, opremljenost i obučenost na zavidnoj razini. One su u ovom trenutku najbrojnija i najbolje organizirana snaga u sustavu civilne zaštite Grada Delnica. I dalje je potrebno sustavno ulagati u podizanje obučenosti, učinkovitosti i opremljenosti svih snaga civilne zaštite u cilju čim učinkovitijeg sustava zaštite ljudi i imovine na području Grada Delnica.

Najugroženije područje Grada Delnica je područje Broda na Kupi ali i dijelovi samih Delnica, s ugrozama poplava.

Popunjavanje osnovane Postrojbe civilne zaštite opće namjene izvršiti će se u najkraćem mogućem roku.

KLASA: 240-02/24-01/1

URBROJ: 2170-6-5-4-24-1

U Delnicama, 15. ožujka 2024. godine

GRADSKO VIJEĆE GRADA DELNICA

**Predsjednica**

Ivana Pečnik Kastner, v.r.